Ο **ποταμός Οχάιο** είναι ένας ποταμός στις Ηνωμένες πολιτείες της Αμερικής. Στην πραγματικότητα αποτελεί παραπόταμο του Μισσισσιπί, καθώς εκβάλλει σε αυτόν. Έχει μήκος 1.579 χιλιόμετρα (981 μίλλια). Ξεκινάει από το κέντρο του Πίτσμπουγκ στην Πενσυλβάνια, με την ένωση δύο μικρότερων ποταμών (τα ποτάμια Allegheny και Monongahela) και εκβάλλει στον Μισσισσιπί, στο Ιλλινόι. Ο ποταμός Οχάιο διέρχεται από έξι πολιτείες: Πενσυλβάνια, Ιλλινόι, Ιντιάνα, Κεντάκι, Οχάιο και Δυτική Βιρτζίνια. Παράλληλα, η λεκάνη απορροής του είναι 528 χιλιάδες τετραγωνικά χιλιόμετρα, και επηρεάζει συνολικά 14 πολιτείες (πέρα από τις προηγούμενες πολιτείες είναι επιπλέον και οι: Αλαμπάμα, Βιρτζίνια, Γεωργία, Νέα Υόρκη, Τενεσσί, Βόρεια Καρολίνα, Μέριλαντ, Μισσισίπι). Αποτελεί μία από τις κύριες πηγές προμήθειας νερού για τον Μισσισσιπί. Αν και παλιά οι πλημύρες του ποταμού δεν ήταν σπάνιο φαινόμενο, πλέον, με την κατασκευή πολλών φραγμάτων ελέγχου της ροής του ποταμού, ο κίνδυνος πλημύρας έχει μειωθεί σημαντικά. Ο ποταμός είναι πλωτός και ως εκ τούτου αποτελεί σημαντική πηγή οικονομικής δραστηριότητας, αφού μέσα από αυτόν μεταφέρονται δεκάδες εμπορεύματα, όπως κάρβουνο, πετρέλαιο και αλουμίνιο. Ακόμα, το ποτάμι σχηματίζει γύρω του σημαντικά οικοσυστήματα, τα οποία όμως περιοίζονται ή απειλούνται από την ανθρώπινη δραστηριότητα.

Ετυμολογία
----------

Το όνομα του ποταμού πιθανότατα προέρχεται από την ινδιάνικη λέξη "ohiiyo" (προφέρεται ο-χιι-γιο) που σήμαινε «το καλό ποτάμι» ή «το μεγάλο ποτάμι», κατά μία άλλη άποψη. Άλλες ινδιάνικες φυλές ονόμαζαν τον ποταμό με διάφορα ονόματα, όπως «Πελοσίπι» και «Μοσοπελασίπι». Μάλιστα, οι ινδιάνοι χρησιμοποιούσαν το ίδιο όνομα και για το ποτάμι Allegheny, το ένα από τα δύο ποτάμια που μαζί δημιουργούν τον ποταμό Οχάιο. Όταν η περιοχή βρισκόταν υπό Γαλλική κατοχή, οι Γάλλοι ονόμαζαν το ποτάμι «La Belle Viviere», δηλαδή, το όμορφο ποτάμι.

Ιστορία
-------

Από τα αρχαία χρόνια το ποτάμι ήταν πηγή ζωής. Διάφορες φυλές ιθαγενών εγκαταστάθηκαν σε μέρη κοντά στο ποτάμι. Ο πρώτος Ευρωπαίος που είδε τον ποταμό Οχάιο πιστεύεται ότι είναι ο Ρενέ Ρόμπερτ Καβελιέ, το 1669. Με το πέρασμα των χρόνων, το ποτάμι απέκτησε ιδιαίτερη στρατηγική σημασία, ειδικά στο μέσα του 18ου αιώνα, όταν έγινε το κέντρο του ανταγωνισμού μεταξύ Γάλλων και Άγγλων για τον έλεγχο όλης της περιοχής. Στην περιοχή του ποταμού Οχάιο έγινε το 1756 με 1763 ένας πόλεμος μεταξύ των ιθαγενών φυλών και των Γάλλων, ο οποίος τελείωσε το 1763 με την υπογραφή μια συνθήκης κατά την οποία όλη η περιοχή δινόταν στην κυριαρχία των Άγγλων. Ο ερχομός των Ευρωπαίων εποίκων άρχισε από τα μέσα του 1600 να διώχνουν τους ιθαγενείς από τους καταυλισμούς τους κοντά στον ποταμό Οχάιο. Επίσημα επιτράπηκε η κατασκευή μόνιμων καταυλισμών εποίκων κοντά στον ποταμό μόλις το 1787, ωστόσο ήδη από πολύ πριν αρκετοί Ευρωπαίοι είχαν αρχίσει να στείνουν καταυλισμούς. Οι περισσότεροι έποικοι εγκαταστάθηκαν δίπλα στον ποταμό Οχάιο. Κατά τον Αμερικανικό Εμφύλιο, ο ποταμός αποτελούσε το σύνορο ανάμεσα στις βόρειες «ελεύθερες πολιτείες» (Οχάιο, Ιντιάνα, Ιλινόι) και σε αυτές που επέτρεπαν ακόμα την δουλεία (Κεντάκυ). Μάλιστα, οι σκλάβοι ονόμαζαν τον ποταμό «Ιορδάνη» και προσπαθούσαν διαρκώς να διαβούν για να ξεφύγουν από την δουλεία.

Χαρακτηριστικά
--------------

Η διαδρομή του ποταμού Οχάιο (Μπλε σκούρα γραμμή) μαζί με την λεκάνη απορροής του (μπεζ περιοχή).
### Διαδρομή

Ο ποταμός Οχάιο έχει μήκος 1579 χιλιόμετρα (981 μίλια). Η αρχή του θεωρείται ότι βρίσκεται στο Πίτσμπουγκ, στην ανατολική Πενσυλβάνια, με την ένωση δύο προηγούμενων μικρότερων ποταμών, των Allegheny και Monongahela. Μάλιστα οι Ινδιάνοι θεωρούσαν τον Οχάιο και τον Allegheny ως τον ίδιο ποταμό.

Αφού συνεχίσει ανατολικά λίγο ακόμα στο έδαφος της Πενσυλβάνια, στην συνέχεια γίνεται φυσικό σύνορο πέντε πολιτειών: στην αρχή ανάμεσα στην Δυτική Βιρτζίνια και στην πολιτεία Οχάιο, έπειτα ανάμεσα στην πολιτεία Οχάιο και στο Κεντάκυ, ενώ στην συνέχεια αποτελεί φυσικό σύνορο του Κεντάκυ και της Ιντιάνα, και στο τέλος είναι σύνορο των πολιτειών Κεντάκυ και Ιλινόις. Ο ποταμός χύνεται στον Μισσισσιπί, δίπλα από την κωμόπολη Κάιρο του Ιλινόι. Γενική κατεύθυνση του ποταμού είναι νοτιοανατολική. 

* Η αρχή του ποταμού Οχάιο, στο Πίτσμουργκ.Η αρχή του ποταμού Οχάιο, στο Πίτσμουργκ.
* Η ένωση του Οχάιο με τον Μισσισσιπί, στην πόλη Κάιρο, στο ΊλινοιΗ ένωση του Οχάιο με τον Μισσισσιπί, στην πόλη Κάιρο, στο Ίλινοι
* Άποψη του ποταμού Οχάιο στην πολιτεία Ιντιάνα.Άποψη του ποταμού Οχάιο στην πολιτεία Ιντιάνα.

### Λεκάνη απορροής

Η λεκάνη απορροής του ποταμού καλύπτει μία περιοχή 528 τετραγωνικών χιλιομέτρων, δηλαδή 204 τετ. μιλίων (βλ. εικόνα πιο πάνω). Η περιοχή αυτή αποτελεί έδαφος διάφορων πολιτειών και συνολικά 14: Πενσυλβάνια, Ιλλινόι, Ιντιάνα, Κεντάκι, Οχάιο και Δυτική Βιρτζίνια, Αλαμπάμα, Βιρτζίνια, Γεωργία, Νέα Υόρκη, Τενεσσί, Βόρεια Καρολίνα, Μέριλαντ, Μισσισίπι. Μέσα στην λεκάνη απορροής κατοικούν σχεδόν 25 εκατομμύρια άνθρωποι, περίπου το 10% του συνολικού πληθυσμού των ΗΠΑ. Επίσης σε αυτήν βρίσκονται πολλές μεγάλες πόλεις, όπως το Πίτσπουργκ, Κολόμπους, Σινινάτι, Λουίσβιλ, Ιντιανάπολις και Νάσβιλ, οι οποίες είναι διασκορπισμένες σε διάφορες από τις προαναφερθείσες πολιτείες.

### Παραπόταμοι

Ο ποταμός Οχάιο έχει πολλούς παραπόταμους. Οι παραπόταμοί του είναι αυτοί που τον διοχετεύουν με νερό το ποτάμι, αφού σύμφωνα με υπολογισμούς λιγότερο από το 5% των αποθεμάτων νερού της λεκάνης απορροής διοχετεύονται κατευθείαν στον ποταμό Οχάιο. Κατά μία έννοια οι πρώτοι παραπόταμοι του Οχάιο είναι οι Allegheny και Monongahela, οι ποταμοί που με την ένωσή τους τον δημιουργούν. Πέρα από αυτούς, σημαντικός παραπόταμος είναι ο Ποταμός Τένεσσι, ο οποίος προσφέρει τον μεγαλύτερο όγκο νερού και αποστραγγίζει την μεγαλύτερη περιοχή (περίπου 105 τετ. χιλιόμετρα) από όλους τους υπόλοιπους ποταμούς. Άλλοι σημαντικοί παραπόταμοι είναι οι Τσαμπερλαντ, Γουαμπάς, Πράσινος ποταμός, Κανάγουα, και ποταμός Κεντάκυ.

Παραπομπές
----------

1. 1 2
2. ↑  «Ecology • About the River • Ohio River Foundation». *www.ohioriverfdn.org*. Ανακτήθηκε στις 7 Φεβρουαρίου 2021.
3. 1 2  Van der Leeden, Frits (1990). *The water encyclopedia*. Chelsea, Mich. : Lewis Publishers. ISBN 978-0-87371-120-3.
4. ↑  «Ohio River | river, United States». *Encyclopedia Britannica* (στα Αγγλικά). Ανακτήθηκε στις 7 Φεβρουαρίου 2021.
5. ↑  «Ohio River Facts • Education • Ohio River Foundation». *www.ohioriverfdn.org*. Ανακτήθηκε στις 7 Φεβρουαρίου 2021.
6. 1 2 3 4 5  «American Indian Studies». *web.archive.org*. 2 Φεβρουαρίου 2007. Αρχειοθετήθηκε από το πρωτότυπο στις 2 Φεβρουαρίου 2007. Ανακτήθηκε στις 7 Φεβρουαρίου 2021. CS1 maint: Unfit url (link)
7. 1 2 3  «The Ohio River (U.S. National Park Service)». *www.nps.gov* (στα Αγγλικά). Ανακτήθηκε στις 7 Φεβρουαρίου 2021.
8. ↑  Hnbeck | (7 Ιουνίου 2017). «The Winding River Home: Pellissippi State researches the meaning of 'Pellissippi'». *Pellissippi State News* (στα Αγγλικά). Αρχειοθετήθηκε από το πρωτότυπο στις 26 Ιουλίου 2018. Ανακτήθηκε στις 7 Φεβρουαρίου 2021.
9. 1 2  «Ohio River | river, United States». *Encyclopedia Britannica* (στα Αγγλικά). Ανακτήθηκε στις 7 Φεβρουαρίου 2021.
10. ↑  «Ohio River - New World Encyclopedia». *www.newworldencyclopedia.org*. Ανακτήθηκε στις 12 Φεβρουαρίου 2021.
11. ↑  «The Ohio River Basin». *www.ohio.edu*. Ανακτήθηκε στις 12 Φεβρουαρίου 2021.
12. ↑  «Ohio River Basin». *SaveLocalWaters.org* (στα Αγγλικά). Αρχειοθετήθηκε από το πρωτότυπο στις 21 Ιανουαρίου 2021. Ανακτήθηκε στις 12 Φεβρουαρίου 2021.
13. ↑  «Tributaries». *ORSANCO* (στα Αγγλικά). Ανακτήθηκε στις 12 Φεβρουαρίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Ohio River στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315526662
* LCCN: sh85094289
* NKC: ge134364
* BNE: XX456472

 |

 |